To je ESOcast!
Vrhunska znanost in življenje v zakulisju ESO-ja,
Evropskega južnega observatorija.
ESO-jeve opazovalnice v Čilu so zelo fotogenične. Vendar skoraj vse slike
in videoposnetki so bili narejeni s tal.
Tokrat pa predstavljamo spektakularne letalske posnetke,
ki ponujajo presenetljivo novo perspektivo.
Zelo velik teleskop v Paranalu je pravi dragulj na vrhu gore.
Od obale Pacifika je oddaljen 12 kilometrov proti notranjosti
severnega Čila in predstavlja za astronome nirvano.
Laserji so usmerjeni v nebo, da ustvarijo umetne zvezde —
astronomom pomagajo izdelati še ostrejše slike.
Nedaleč od Paranala bo Cerro Armazones
postal novi dom za Evropski Ekstremno velik teleskop.
Vrh ima dovolj široko ploščad,
ki lahko gosti 39-metrski teleskop.
La Silla je bil prvi ESO-jev observatorij v Čilu.
Upravlja dva izmed najbolj produktivnih
teleskopov 4-metrašev na svetu.
Preizkušeno in testirano infrastrukturo La Sille
uporabljajo države članice ESO za projekte na lastnih infrastrukturah.
Sedaj pa boste dosegli skoraj dobesedno dih jemajoče višine.
Osupljiva planota Čajnantor na višini 5000 metrov
je "dar narave" za astronome, ki iščejo tanko, suho atmosfero.
Tukaj lahko ALMA, veliki milimetrski/submilimetrski niz anten v Atakami,
doseže pri opazovanjih svoj polni potencial.
ALMA je največji zemeljski astronomski projekt do sedaj.
Ko se dan prelevi v noč, postane čudovito čilsko nočno nebo
prava zvezda te predstave.
In astronomi lahko opazujejo nebo,
v upanju, da bodo razkrili skrivnosti vesolja...
Prepis ESO; prevod Dunja Fabjan.